Palamedes-kvartalet på A.R. Lundgrens kart, 1885.
**Palamedes-kvartalet** er et kvartal i Gamla stan i Stockholm. Kvartalet er omgitt av Yxsmedsgränd i nord, Lilla Nygatan i vest, Stora Nygatan i øst og Kåkbrinken i sør. Kvartalet består av tre eiendommer: Palamedes 1–3. På eiendommen Palamedes 1 ligger det såkalte *Ehrencreutzska huset*, som sannsynligvis ble tegnet av Nicodemus Tessin den eldre på 1660-tallet.

Navnet
------

Nesten samtlige kvartalsnavn i Gamla stan ble til på siste del av 1600-tallet og er oppkalt etter begrep (først og fremst guder) fra den greske og romerske mytologien. "Palamedes" var i den greske mytologien en sagnhelt som deltok i den trojanske krig.

Kvartalet
---------

Huseieren Ehrencreutz.
Stora Nygatan 22, interiør, 1908
K. L. Beckmans boktrykkeri- og bokforlagsbutikk omkring 1910.
Kvartalet fikk sin nåværende strikt rektangulære form etter storbrannen i Stockholm 1625, som totalt ødela den sydvestre delen av Stadsholmen. I stedet for smale smug og langsmale kvartal hvor branner kunne spre seg raskt, ble her Stockholms første organiserte reguleringsplan påbegynt i 1627. Nå ble det anlagt, med renessansens byplanlegging som forbilde, store likeformede kvartaler bebygd med murhus.

Palamedes 1 ble bygd i to omganger. Den eldste delen utgjøres av huskroppen med dagens adresse Stora Nygatan 22. Huset kalles *Ehrencreutzska huset* eller *Tessinhuset*, og ble oppført på 1660-tallet, sannsynligvis etter tegninger av Nicodemus Tessin d.e. Det er oppkalt etter kjøpmannen og *brukspatronen* Jesper Ehrencreutz som ervervet denne bygningen i 1699. Eiendommen ble ombygd og nyinnredet på 1760-tallet. Fra denne tiden finnes det en del bevarte rominteriører.

Bygningsdelen mot Lilla Nygatan og de lavere fløybygningene mellom gatehusene ble oppført på 1750-tallet. Eiendommens gårdshus ble bygd på 1800-tallet og i 1836 ble det kjøpt av Lars Johan Hierta som opprettet Aftonbladets redaksjon og trykkeri her. Her ble Aftonbladet trykt fram til flyttingen til Klarakvarteren i 1889. I mange år lå her *K.L. Beckmans Boktryckeri*, der første eier het Johan Beckman (1809–1872), arbeidsleder ved Aftonbladets trykkeri. Etter ham ble aktiviteten tatt over av sønnen Knut Leopold Beckman (1848–1894). Forskjellige former for trykkerivirksomhet fantes her til slutten av 1980-tallet.

Palamedes 1 deles av et langsmalt gårdsrom som ifølge Björn Hasselblad (*Stockholmskvarter - Vad kvartersnamnen berättar*) er *«en av de många namnlösa gränderna i Gamla stan»*. I 1998 ble det utført gravearbeider i det langsmale gårdsrommet. Da ble det funnet keramikkrester og deler fra krittpiper av 1700-tallstype samt rester etter to kuppelsteinsnivåer som sannsynligvis stammer fra gårdsbelegg fra 1700- eller 1800-tallet.

I Palamedes 2 (Stora Nygatan 24 / Kåkbrinken 14) ligger fra 1986 restaurant *Slingerbulten*, på 1950-tallet lå her ølserveringsstedet *Tian*.

Kilder
------

* Hasselblad, Björn; Lindström, Frans (1979). *Stockholmskvarter: vad kvartersnamnen berättar*. Stockholm: Almqvist & Wiksell / Hugo Gebers förlag. s. 29. ISBN 91-20-06252-4. Libris: 7219146.
* Metropol Fastighets AB: Kv Palamedes.

Eksterne lenker
---------------

* 

* (sv) Stockholmskällan har multimedia som gjelder Palamedes-kvartalet

| * v
* d
* r
Kvartaler i Gamla stan |
| --- |
| Kvartaler A – M | 
* Achilles
* Acteon
* Æolus
* Aesculapius
* Aglaurus
* Ajax
* Alcmene
* Amphitryon
* Andromeda
* Apollo
* Argus
* Atlas
* Atomena
* Aurora
* Bacchus
* Bootes
* Cadmus
* Callisto
* Cassiopea
* Castor
* Cephalus
* Cepheus
* Cerberus
* Ceres
* Charon
* Cupido
* Cybele
* Cygnus
* Daedalus
* Deucalion
* Diana
* Echo
* Erisichton
* Europa och Europa mindre
* Eurydice
* Galatea
* Ganymedes
* Glaucus
* Gråmunkeholmen
* Helgeandsholmen
* Hippomenes
* Iason
* Icarus
* Iphigenia
* Iris
* Juno
* Latona
* Luna
* Marsyas
* Medea
* Medusa
* Mercurius
* Memnon
* Midas
* Milon
* Morpheus

 | Eldrer gateskilt i Cassiopea-kvartalet |
| Kvartaler N – V | 
* Narcissus
* Nemesis
* Neptunus
* Orpheus
* Palamedes
* Pan
* Pandora
* Parcas
* Pegasus
* Penelope
* Perseus
* Phaeton
* Phoebus
* Pluto
* Pomona större och Pomona mindre
* Pollux
* Prosperia
* Pygmalion
* Pyramus
* Pyreneus
* Python
* Rådstugan
* Strömsborg
* Tre Kronor
* Trivia
* Thisbe
* Tritonia
* Typhon
* Ulysses
* Venus

 |
| Se også | 
* Gamla stan
* Gater og torg i Gamla stan
* Byplanlegging i Gamla stan
* Stockholms bymurer
* Liste over kvartaler i Stockholm
* Stockholms historie

 |